- भूतपूर्व सैनिकों ने दिखाई एकजुटता - Amar Ujala
भूतपूर्व सैनिकों ने दिखाई एकजुटता
{"_id":"59-79101","slug":"Ghazipur-79101-59","type":"story","status":"publish","title_hn":"\u092d\u0942\u0924\u092a\u0942\u0930\u094d\u0935 \u0938\u0948\u0928\u093f\u0915\u094b\u0902 \u0928\u0947 \u0926\u093f\u0916\u093e\u0908 \u090f\u0915\u091c\u0941\u091f\u0924\u093e","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
मुहम्मदाबाद। भूतपूर्व सैनिक एसोसिएशन मुहम्मदाबाद के तत्वावधान में शहनिंदा स्थित मैरेज हाल में पूर्व सैनिकों का सम्मेलन आयोजित हुआ। इस दौरान पूर्व सैनिकों की समस्याओं के संबंध में विचार-विमर्श किया गया। सरकार से मांग की गई कि पूर्व सैनिकों के लिए गाजीपुर में चलने वाले अस्पताल को अगर पुन: चालू नहीं किया गया तो पूर्व सैनिक इसके लिए आंदोलन करने को बाध्य होंगे।
शनिवार को हुए सम्मेलन में मुख्य अतिथि पूर्व कैप्टन सुरेंद्रबहादुर राय ने कहा कि वन रैंक, वन पेंशन की सरकार की ओर से जो घोषणा की गई है, बहुत दिनों के इस संबंध में उम्मीद लगाए बैठे पूर्व सैनिकों के साथ यह एक बड़ा धोखा है। जिले में पूर्व सैनिकों की संख्या काफी अधिक है। इसको ध्यान में रखकर जिला मुख्यालय पर रक्षा मंत्रालय की तरफ से भूतपूर्व सैनिकों के लिए अस्पताल संचालित था। उसे 39 गोरखा ट्रेनिंग सेंटर के कमांडेंट ने बिना किसी पूर्व सूचना के हटा दिया। अस्पताल में लगी स्वास्थ्य संबंधित सभी मशीनों आदि को उठा ले गए। कहा कि कमांडेंट के इस तुगलकी फरमार से पूर्व सैनिक काफी दुखी है। मांग किया कि पूर्व सैनिकों के अस्पताल को शीघ्र बहाल किया जाए अन्यथा भूतपूर्व सैनिक सड़क पर उतरने के लिए बाध्य होंगे। पूर्व कैप्टन हीरा सिंह यादव ने कहा कि पूर्व सैनिकों के लिए वन रैंक, वन पेंशन की जो घोषणा की गई है उसके संबंध में अभी तक कोई स्पष्ट शासनादेश जारी न होने से पेंशनरों में इसको लेकर काफी उहापोह की स्थिति है। सम्मेलन में पूर्व सूबेदार मेजर बृजेंद्र दुबे, पूर्व कैप्टन रमाशंकर सिंह यादव, चंद्रिका सिंह यादव, मोती सिंह दयानंद पांडेय, सोनबरन सिंह कुशवाहा, पूर्व मेजर महेंद्र सिंह, पूर्व नायक सुरेश राय, सर्वदेव पांडेय आदि ने विचार व्यक्त किया। अध्यक्षता पूर्व कैप्टन अनिरुद्ध राय तथा संचालन पूर्व नायब सूबेदार हृदयनारायण सिंह यादव ने किया।
ex-soldiers show solidarity